2. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 756 της 6/15 Οκτ. 1976 (ΦΕΚ Α’ 273) Περί ασκήσεως και προληπτικού ελέγχου επί των χρηματικών ενταλμάτων πληρωμής δαπανών εις βάρος πιστώσεων του ειδικού προϋπολογισμού Εθνικών Κληροδοτημάτων. ΄Εχοντες υπ’ όψει: 1)Τας διατάξεις των άρθρ. 4 και 47 του Α.Ν. 2039/39 «περί τροποποιήσεως, συμπληρώσεως και κωδικοποιήσεως των Νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών», 2)τας διατάξεις του Νόμ. 1937/1920 «περί τρόπου ενεργείας του προληπτικού ελέγχου επί των εξόδων του Κράτους», 3)την διάταξιν του άρθρ. 18 του Ν.Δ. 1265/72 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου, ως και των λογαριασμών των δημοσίων υπολόγων και παρακολουθήσεως των εσόδων των», 4)την υπ’ αριθ. 3/22.3.1976 γνωμοδότησιν του Συμβουλίου Εθνικών Κληροδοτημάτων, και 5)την υπ’ αριθ. 399/10.6.1976 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: ΄Αρθρον μόνον.-Επιτρέπεται η άσκησις και προληπτικού ελέγχου, υπό του αρμοδίου Παρέδρου του Ελεγκτικού Συνεδρίου, επί των χρηματικών ενταλμάτων πληρωμής δαπανών εις βάρος πιστώσεων του ειδικού προϋπολογισμού των , υπό την άμεσον διαχείρισιν του Υπουργείου Οικονομικών τελούντων, Εθνικών Κληροδοτημάτων. Εις τον αυτόν επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 